Președintele Klaus Iohannis a promulgat în cursul zilei de azi cinci legi. Este vorba printre altele despre legea hărțuirii la locul de muncă, dar și despre gestionarea deșeurilor de echipamente electronice și electrice. Cel mai important este că deși s-a opus inițial, Iohannis promulgă legea prin care Parlamentul preia numirea conducerii Consiliului Concurenței, ceea ce înseamnă că Bogdan Chirițoiu rămâne șef.
Decret pentru promulgarea Lesgii privind aprobarea Ordonanței de urgență a Guvernului nr. 44/2019 pentru modificarea și completarea Ordonanței de urgență a Guvernului nr. 5/2015 privind deșeurile de echipamente electrice și electronice (PL-x 373/18.09.2019);
Decret privind promulgarea Legii pentru ratificarea Convenției nr. 190/2019 privind eliminarea violenței și a hărțuirii în lumea muncii, adoptată la cea de-a 108-a sesiune a Conferinței Internaționale a Muncii a Organizației Internaționale a Muncii, la Geneva la 21 iunie 2019 (PL-x 735/22.11.2023);
Decret pentru promulgarea Legii privind aprobarea Ordonanței de urgență a Guvernului nr. 51/2023 pentru completarea Ordonanței de urgență a Guvernului nr. 115/2011 privind stabilirea cadrului instituțional și autorizarea Guvernului, prin Ministerul Finanțelor, de a scoate la licitație certificatele de emisii de gaze cu efect de seră atribuite României la nivelul Uniunii Europene (PL-x 489/12.09.2023);
Decret privind promulgarea Legii pentru modificarea și completarea Legii concurenței nr. 21/1996 (PL-x 582/18.12.2017);
Decret pentru promulgarea Legii privind aprobarea Ordonanței de urgență a Guvernului nr. 93/2020 pentru modificarea și completarea art. 38 din Ordonanța de urgență a Guvernului nr. 5/2015 privind deșeurile de echipamente electrice și electronice (PL-x 408/29.06.2020).